

ประกาศโรงเรียนชีทวนวิทยาสามัคคี

เรื่อง รับสมัครนักเรียนเข้าศึกษาต่อ ระดับชั้นมัธยมศึกษาปีที่ ๑

ประจำปีการศึกษา ๒๕๕๙

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ด้วย โรงเรียนชีทวนวิทยาสามัคคี สังกัด สำนักงานเขตพื้นที่การศึกษามัธยมศึกษา เขต ๒๙ (อุบลราชธานี-อำนาจเจริญ) สำนักงานคณะกรรมการการศึกษาขั้นพื้นฐาน กระทรวงศึกษาธิการ จะรับสมัครนักเรียนเข้าศึกษาต่อสายสามัญ ในระดับชั้นมัธยมศึกษาปีที่ ๑ ประจำปีการศึกษา ๒๕๕๙ โดยมีรายละเอียด ดังนี้

**ระดับชั้นมัธยมศึกษาปีที่ ๑**

คุณสมบัติของนักเรียนที่เข้าศึกษาต่อ

1. เป็นนักเรียนที่กำลังศึกษาอยู่ในระดับชั้นประถมศึกษาปีที่ ๖ ในปีการศึกษา ๒๕๕๘ หรือเป็นผู้สำเร็จการศึกษาในระดับชั้นประถมศึกษาปีที่ ๖ หรือเทียบเท่า
2. เป็นโสด
3. ไม่เป็นสามเณร หรือนักบวชในศาสนาอื่น หรือนักพรต
4. เป็นนักเรียนที่อยู่ในเขตพื้นที่บริการของโรงเรียน ได้แก่ โรงเรียนบ้านหวาง/โรงเรียนบ้านหนองฮี-หนองแคน/โรงเรียนศรีศึกษา/โรงเรียนบ้านชีทวน/โรงเรียนบ้านท่าศาลา รับจำนวน ๒ ห้องเรียน จำนวน ๘๐ คน หากจำนวนนักเรียนไม่เพียงพอจึงจะรับนักเรียนนอกเขตพื้นที่เพิ่มเติม

**วัน เวลา และสถานที่รับสมัคร**

รับสมัครระหว่างวันที่ ๒๐-๒๔ มีนาคม ๒๕๕๙ เวลา ๐๘.๓๐-๑๖.๓๐น.(ไม่เว้นวันหยุดราชการ) ณ ห้องประชุมพุทธรักษา โรงเรียนชีทวนวิทยาสามัคคี

**เอกสารที่จะต้องนำมาในวันรับสมัคร**

1. **รูปถ่าย**หน้าตรง ขนาด ๑ นิ้วครึ่ง ไม่สวมหมวก ไม่สวมแว่นตาดำ ชุดนักเรียนโรงเรียนเดิม จำนวน ๒ แผ่น
2. ใบสมัครเข้าศึกษาต่อ (รับได้ในวันมาสมัคร หรือสามารถดาวโหลดเอกสารดังกล่าวได้ที่ เว็บไซค์โรงเรียน [www.ctw.ac.th](http://www.ctw.ac.th))
3. ใบ ปพ.๑ ระเบียนแสดงผลการเรียนฉบับถ่ายเอกสาร (จำนวน ๑ แผ่น) หรือใบ ปพ.๗ หรือหนังสือรับรองว่ากำลังศึกษาอยู่ในระดับชั้นประถมศึกษาปีที่ ๖
4. ไม่มีค่าสมัคร(ฟรี)
5. สำเนาทะเบียนบ้าน(ถ่ายเอกสาร จำนวน ๑ แผ่น)
* ๒ -

**วัน/เวลา สถานที่สอบคัดเลือก และวิชาที่สอบ**

1. สอบคัดเลือกในวันที่ ๓ เมษายน ๒๕๕๙ เวลา ๐๙.๐๐ น.เป็นต้นไป (ดูตารางสอบที่ป้ายนิเทศโรงเรียน หรือเว็บไซค์ของโรงเรียน) [www.ctw.ac.th/](http://www.ctw.ac.th/) โดยใช้ข้อสอบของโรงเรียน ๕ กลุ่มสาระซึ่งมีเนื้อหาครอบคลุมในระดับชั้นประถมศึกษาปีที่ ๖ ประกอบด้วย กลุ่มสาระภาษาไทย วิทยาศาสตร์ สังคมศึกษา ศาสนา และวัฒนธรรม คณิตศาสตร์ และภาษาอังกฤษ คิดคะแนนร้อยละ ๘๐ ณ โรงเรียนชีทวนวิทยาสามัคคี (นักเรียนที่ขาดสอบ อาจไม่ได้รับการพิจารณาคัดเลือกเข้าเรียน)
2. พิจารณาจากคะแนนการสอบ O-NET ระดับชั้น ป.๖ ร้อยละ ๒๐
3. ยื่นคะแนน O-NET วันที่ ๓๐ มีนาคม ๒๕๕๙ เวลา ๐๘.๓๐-๑๖.๓๐ น.

**วัน/เวลา สถานที่ ประกาศผลการสอบคัดเลือก**

ประกาศผลการสอบคัดเลือก วันที่ ๗ เมษายน ๒๕๕๙ เวลา ๐๙.๐๐ น.เป็นต้นไป(ทางเว็บไซค์ของโรงเรียน [www.ctw.ac.th/หรือทางป้ายนิเทศของโรงเรียน](http://www.ctw.ac.th/%E0%B8%AB%E0%B8%A3%E0%B8%B7%E0%B8%AD%E0%B8%97%E0%B8%B2%E0%B8%87%E0%B8%9B%E0%B9%89%E0%B8%B2%E0%B8%A2%E0%B8%99%E0%B8%B4%E0%B9%80%E0%B8%97%E0%B8%A8%E0%B8%82%E0%B8%AD%E0%B8%87%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99)

รายงานตัวและวันมอบตัว วันที่ ๙ เมษายน ๒๕๕๙ เวลา ๐๙.๐๐-๑๐.๐๐ น. ณ โรงเรียนชีทวนวิทยา-สามัคคี

 จึงประกาศมาให้ทราบโดยทั่วกัน

 ประกาศ ณ วันที่ ๙ กุมภาพันธ์ พ.ศ. ๒๕๕๙

 (ลงชื่อ)

 (นายนรเชฐ เบ้าทอง)

 ผู้อำนวยการโรงเรียนชีทวนวิทยาสามัคคี